
                                יום עיון בנושא הוראת הדף היומי.
8-45 - השיעור של הרב ד"ר אברהם וולפיש.
גב. ירדנה קופ-יוסף, האחראית על יום העיון הציגה את הרב וולפיש: יש לו שיעור על המשנה, הוא עשה מפעל גדול על ביאור המשנה באנגלית למגידי השיעור. הרב וולפיש ארגן שיעור הדף היומי בתקוע .
הרב רואה בעין יפה את הקידום המבורך בלימוד גמרא לנשים אך חושב, שקיימת בעיה של ההיקף - טקסטים גדולים ומסובכים נלמדים תוך זמן קצר וזוהי בעיה: לכן חשובה ראיית "היער בפני העצים" כדי לזכור את מה שלומדים כל יום בדף היומי.  
המחקרים מוכיחים, שאדם זוכר את המכלולים, אשר מתחברים לפרטים בהמשך. תפיסת המכלול עוזרת לזכור את החומר ומעשירה את הלימוד באופן ניכר. הרב תומך בשיטות למדניות למיניהם כגון שיטת בריסק ושיטות אנאליטיות, העשויות לעזור כדי לזכור את הדף. חשוב להתוות את הדרך, זוהי ברכה מבחינה עיונית, סוג לימודי הבקיאות - אפשר ללמוד כמה פטנטים טקסטואליים, שעוזרים למי שאין לו זמן להעמיק : יש לחשוב על נקודות המרכזיות.
הגמרא בנויה מסביב המשנה: היא ולימוד תוספתא יכולים לתת תמונה חשובה, זהו הפירוש הראשון, שנערך על המשנה, אבל לפעמים הוא חולק עליה. זה סוג מעניין של פירוש וזה מפתח מאד חשוב להבנת התלמודים: בבלי וירושלמי,יחס למקבילות: בראש ובראשונה זה - תוספתא. המשנה עומד במרכז לימוד הגמרא היא ניתנת לראיה מקיפה.
הספר היעיל ללימוד המשנה לפי המלצתו של הרב וולפיש היא: עבודתו של הרב דורדק על המשנה: זהו ספר מאד ידידותי, מהדורה נוחה, מהדורת כיס. הספר מנוסח בצורה מיידעת ומבוקרת. לפני המשנה מתייחסים לתורה. בהמשך הרב דיבר על הצגת הקרבנות בתורה, במשנה ,בגמרא במסכת זבחים ותיאר את התפקידים שלהם מבחינת בעל הקרבן והכהן, שמקריבו על המזבח. לדוגמא נאמר: יש מחלוקת מהי החטאת: האם היא מלשון "חטא" או שזה לשון של "חיטוי וטיהור"?  ויקרא פרק ט"ז: התפקיד של הקרבנות ביוה"כ הוא כפול, גם לכפר וגם לטהר על החטא. האשם גם בא בעקבות החטא וגם ההבחנה היא מעניינת. קרבן שלמים: בעלים אוכלים את רובו: היגיוני שזהו סוג של סעודה חגיגית. אנו מכירים את שלמי חגיגה - שלמי שמחה: ושמחת בחגיך: הכוונה - לחגוג ולשמוח באמצעות אכילת הקרבן. קרבן תודה: האם זה סוג של לשמים או שזה קרבן תודה נפרד? זה מעיד על היעד של קרבן השלמים. קרבן עולה וקרבן מנחה: תפקיד של קרבן לכפר, כך חז"ל הבינו, והכוונה, שיש כאן איזשהו חטא. חז"ל ניסו לברר, על מה לכפר: על חטא ממשי או על הרהורי עבירה? אחת הדעות, כי קרבנות שומרים על בית המקדש מפני החטא! עולת ראייה - מתנה בפני השם. כך נהג יעקב, כשהוא נפגש עם עשיו. ראיית פני ה' - זהו האור. תפקיד של הקרבן זה - לאפשר מפגש בין האדם לבין קב"ה וכפרה זה משהו, שמאפשר את המפגש מבחינה מחשבתית.
שתי המסכתות-זבחים ומנחות משלימות זו את זו, למרות שאלה מסכתות נפרדות. הן כזוג כמו מסכת שבת ועירובין. יש הקבלה מסוימת בין שתי המסכתות. 
נשאלה שאלה: האם יש מקום מיוחד חשוב במשנה, שחוזר לסדר של התורה באופן מדויק? הרב ענה: יש מקומות, שהמשנה נצמדת לסדר של התורה, למשל מסכת שבת בנויה על המקראות, ויש בהחלט מקומות, שהמשנה מציגה את הדברים, אך נדמה לרב, שניתן למצוא את הדבר ההפוך, המשנה נוקטת בשיטה הפוכה.
איזהו מקומם של זבחים - פרק חמישי- פרק חשוב, הוא מסדר את הדברים, אך באופן שונה מהתורה, שמקדימה את קרבן העולה לקרבן החטאת. למשל הקרבנות מסודרים לפי קדושתם ואח"כ חטאת לפני הסיבות: פנימית וחיצונה. התורה אומרת: קרבות הנדבה קודם ואח"כ קרבנות חובה. לפי המשנה: חטאת עומדת בראש ואח"כ עולה ואח"כ אשם, תודה, שלמים- מעבר מק"ק לקדשים קלים. קרבן פסח ייחודי ויש בו כמה מגבלות: הוא חייב להיות לשמה אחרת הוא פסול. בפרק ה'  העיקרון- זריקת הדם. קרבן חטאת: עיקרו זה הדם. עורכים טקס של זריקת הדם שבא לרצות דהיינו לכפר. תפקיד הקרבן להזין את אש התמיד.
הרב דיבר על קדושת המזבח ושם דגש על חשיבות מקום זביחת הקרבנות. לדבריו, המסכת יכולה להיקרא "מזבח" ולאו דווקא "זבחים", כי זה היעד העיקרי של המזבח: זביחה. את הזבח זובחים בראש המזבח ואילו העופות מקריבים במזבח עצמו, כי זה לא זבח. הדיון על המקדש - הינו דיון על היתר הבימות. לכן קיים דגש חזק מאד על המקום. הקרבן מוגדר ע"פ המקום.
דבר נוסף: לפעמים מופיעות בגמרא סוגיות ומחלוקות של סוף פרק אחד, שמתחברות לתחילת הפרק הבא. גמרא עוסקת במשנה מסוימת, לוקחת מהחומר של המשנה הקודמת ומחברת למשנה הבאה או ההפך. לא פעם הגמרא יוצרת חיבורים מפתיעים: מקומות, שלא נראים קשורים ולדעתו של הרב, זהו הכלי, שעשוי לעזור לזכירה ולחזרה. 
 10-30- נערך סדר לימוד בחברותא ע"פ דף מקורות, שצורף. היה דף נוסף, שלצערי לא הצלחתי לצרף לכאן.
דם בקורבנות. להזאת הדם יש כמה תפקידים:
1]דם הוא הנפש ומייצג הקורבן כולו
א] אין בשר אין דם,(פסחים עז:) יש שתי דרכים להסביר דם אע"פ שאין בשר.
ב] חובה לקבל כל דם הנפש ולשים הורידים בתוך הכלי- זבחים כה: רמב"ם מעשה"ק ד:ח.
ג] זורקים רק דם הנפש ולא דם אברים- (תוספתא זבחים ח- אין לך מכפר אלא דם הנפש) 
2]המזבח שותה או אוכל הדם- הדם הוא חפצא המוקרב על גבי המזבח
א]שלא במקומו כמקומו דמי (זבחים כו.)- יש כפרה אבל הקורבן לא נאכל. יש כאן הקרבת הדם אבל פגם בייחוסו לשאר הקורבן וממילא אינו מתיר. צ"ע בהיקף הדין אור שמח מדייק ברמב"ם שאינו נוהג בהזאות הפרוכת, צ"ע במזבח הקטורת ביו"כ.
ב] חיבת הקודש בדם- מקדש דויד דן בזה אבל תוס' לד. סבור שאין חיה"ק בדם.
ג] דם נתפס במחשבת פיגול. כתוכן של מחשבת פיגול- כלומר השוחט על מנת לזרוק דם למחר –פיגל. 
ר' חיים הבין שיש דין ייחודי שזריקה מהווה תוכן על תקן מעשה עבודה. אבל הגרי"ז (כז:) מעיר שא"כ לא צריך שיעור "אכילה" אלא שיעור של מעשה עבודה. משמע מהרמב"ם כך מרמב"ם פסוה"מ יד:י שצריכים שיעור אכילת מזבח.   
3] דם כמטהר ומקדש:
א]תו"כ וטהרו וקדשו
ב] משה רבינו מזה על מזבח שלא הוזכר בציווי מה', רש"י איני יודע מקורו רמב"ן שנלמד מזריקה ביו"כ.
ג] נצי"ב סובר שזה ההסבר במערבים לקרנות, כשהזאת הדם למטרת  הקרבת הקרבן עדיף שכל קרבן ישמור על ייחודו אבל כהמטרה היא טהרה יש לערב. כמובן אז יצא שכל הזאה שאין בו תערובת (למ"ד אין מערבין לקרנות או שאר ההזאות) יש כאן הקרבת הקורבן. אבל הנצי"ב אינו עקבי- אולי יש שני מרכיבים בשאר ההזאות- דין בהקרבת הפר\שעיר ודין בטהרה וקידוש. 
ד] על טהרו של מזבח (מט.)- צריכים לפנות הגחלים ולהזות דם על מזבח הקטורת עצמו.
ה] נשפך הדם באמצע למ"ד ממקומו הוא מתחיל או אפילו לדעה האחרת. כמובן זה מוכיח שהמטרה רק טהרה וקידוש ולא הקרבת הקורבן. אולי דין הקרבה בקרבן מושגת בהזאה כל שהיא, ומספר ההזאות הוא קיום בטהר המקדש. 
ו] אולי זה הסיבה שעל מקדש וקודשיו ניתן לכפר גם במזיד. שבועות יב: אין כאן כפרה על החטא אלא טהרת המקדש. צ"ע גם כן לגבי ווידוי. 
ז] ריטב"א ותויו"ט(נח:)שחיטאו זה טהרה.
ח] השוואה בפרק א' של ימי המילואים לז' ימי פרישה ו"נכנסו מים תחת דם", מעניין.
ט] מחלוקת התנאים בדם שנשפך באמצע ששוחט אחר ומתחיל מתחילת הסדרה או מקום שפסק מוכיח שאינם דין בהקרבת הקרבן אלא בפרוכת ומזבח הזהב. 
4] קיום של מעשה הזאה:
יש מקום לחלק בין ההזאות השונות ביו"כ- יתכן שיש לחלק מהם מטרה כפולה.
אולי ניתן לחלק בין הטהרה וההקדשה.
פרוכת – אין כאן חפצא כמו מזבח שעליו מוקטר.
מזבח הזהב- כאן אולי יש שוני בין מתן ז' ומתן ד'. 
צ"ע גם כן מחלוקת התנאים לגבי אופי הכפרה על טומאת מקד ש וקודשיו. 
דברי רבא צ"ע מה הוא משיג על ידי איחוד הזריקות
1] המגבלות וההסבר של יש בילה, צריך שיעור, ובל תוסיף- לא הוזכר כאן. 
אולי הדין של שיעור מניין ואחת למעלה ושבעה למטה צריך רק מעשה זריקה ואין צורך לקיום זריקה. 
שיעור- צ"ע מדין מעשה הזאה או מצד אכילת מזבח? אולי כאן הדין של טהרה שונה משם. 
צ"ע מה השיעור ולמה לא ניתן להוסיף? 
צ"ע בפירושים השונים בראשונים במצליף האם צריכים צורה מסוימת של דם על הפרוכת ? האם זריקה שלא קוים מצוות זריקה יכולה לפגוע ב"מצליף". האם יכול לפגוע במניין זריקות? 
ריטב"א יש בילה בזריקות שוות- דין של בילה אינה פיזית אלא התנגגדות. צ"ע קצת השוואה שם במי חטאת אבל גם על בסיס פיזי היה מקום לחלק בין דם ומים. 
מצוות צריכות כוונה וקודשים- השאלה הזאת נשאלת גם בסוגיה בתחלית זבחים בסתמא לשמה. 
ברור שדין מחשבה בקודשים יש דרישות מסוימת מעבר לדין מצוות צ"כ – צ"ע להיפך. האם ייתכן הקרבת קורבן בלי קיום מצוות מעשי עבודה כמצוה. צ"ע קצת בצ"כ האם אין כאן קיום מצווה או אין אפילו מעשה מצווה. 
בל תוסיף- תגרע דין בכוונת הזורק שמשנה מכוונת התורה או פגיעה אוביקטיבית במעשה המצווה. 
בבת אחת- כו"ע מודו שבת אחת אינו הפרה בסדר.
צ"ע אם אינו פוסל או שלכתחילה הסדר הוגדר שלא יקדים. 
קשה מאוד להבין שום דרישה שלא יוקדם. הרב מחלק בין הקדמה כמכשיר ומתיר או דין בסדר. 
צ"ע כשמדובר בסדר האם מדובר בסדר כדי להכשיר השעיר או פגיעה בסדרי יו"כ כקיום כולל.
צ"ע דברי התוספתא שפר ושעיר אינם מעכבין זה את זה אבל ארבעים ושמונה מעכבות. 
צ"ע לתוספתא הזאה כפולה כמו של רבא. העיכוב לכאורה נובע מקיום כללי של יו"כ. 
ריטב"א מחשיב זריקה שלא בסדר כ"לא בזמנו" לעניין בל תוסיף. צ"ע בדין לא בזמנו האם הקנה מידה מעשי או לא. יתכן שאם אריא הוא דרביעא ואינו מאפשר זה עדיין בזמנו. צ"ע בעמדת הריטב"א. 
11-30 - השיעור מפי הרב דניאל וולף
הקדמה: ענייני זבחים ומנחות. השוואה בין זבחים ומנחות, דיון בנושא מרכזי אחד בין דיון הקרבנות, ניסיון לתת אשנב לעולם הלמדני. מכנה משותף בזבחים: קרבן, זריקת הדם. בזבחים דברים מתירים. אין דם במנחות, אך יש קומץ, שזורקים אותו על המזבח. דברים ניתרים: חלב למזבח, בשר לאדם.
במנחות: שיריים לכוהנים וקומץ למזבח .הקומץ הוא במקום דם  יש בו אכילת מזבח כחלב.
ארבע עבודות בזבחים: שחיטה, קבלת דם, הולכה, זריקה.
(הקטרת אימורים ואכילת בשר אינן מעכבות ).
במנחות: קמיצה, נתינה בכלי, הולכה וזריקה. (השיריים נאכלים לכוהן וקומץ הוקטר).עוף: מליקה ומיצוי הדם.
שינויים: קדושת הגוף בזבחים - מנחות בנתינת הכלי- לפני הקמיצה ככל קרבן, אחרי קמיצה גם מחזירים לכלי ובזבחים זה בקדושת הפה.
כל המנחות קדשי קודשים, לא באות בשותפות, מנחת כהן כליל מנחות הציבור: שתי לחם, מנחת העומר, לחם הפנים. הוסבר תפקיד הדם בקרבן.
 דינים בדם:
· דם מייצג את הקרבן.
· דם הינו חלק מחלקי הקרבן.
· דם מול דם הנפש.
פרטים בקבלת הדם רק דם הנפש. כל דם כל הסימנים בתוך הכלי. אם אין בשר אין דם. לא מקריבים את הדם כדי להשיג כפרה: מקריבים את הקרבן כולו, למרות שפיזית זורקים את הדם. הדם הוא הנפש, שמייצג את הקרבן כולו וא"א להקריב את הדם ללא בשר .
דין פיגול: האימורים והבשר לא מעכבים: זה לא המסלול הראשי. העדר מחשבה פוסלת - חשוב. כיוון שבדם כרוך בשר ואימורים, מי שחושב לאוכלו בצורה לא תקינה משפיע על עבודת הדם, כמייצג את הקרבן. הדם מגדיר את העבודה. דם הנפש משיג את הכפרה. אבל אין הקרבת הדם כדם בפני עצמו. בדם יש מרכיב של אכילת מזבח שזה מהווה חידוש מסוים. זה מתיר את הבשר.
לחם הפנים: הוא שונה כיוון שעיקר ייעודו- הנחה בפני השם יתברך. אחרי הסילוק מקריבים את הלבונה גם אם הלחם נפסל. 
חטאת חיצונה שנשפרת - היא היחידה, שנשרפת בחוץ- בפ"ש שעבר, רש"י אומר:: קרבן, שנשרף במזבח פנימי מיועד לקטורת. מה שנותר, אין מה לעשות איתו, א"א להמשיך באכילת מזבח, לכן חייבים לשרוף בחוץ. רש"י רואה דבר עיקרי שיש קרבן, שנשרף בחוץ.
חזקוני אומר, שזה היה בתחילת הקידוש של המזבח ולא הייתה קדושת מזבח על המזבח ובשעת השחיטה היה מצב, שנפגם המזבח - שלא היה המזבח כביכול. זה דבר מעניין ומאד מחדד את הרעיון הזה, שיש כאן חידוש. הקרבן האחרון, שהוזכר בפרשת תצווה: "אחד בשנה" - יוה"כ. עבודת יוה"כ משתווית לחנוכת המזבח בפעם ראשונה. אין בשר, אין דם בקומץ ושיריים.
הרב חושב, שזה דבר מעניין: לחם פנים זה לא מנחה רגילה זה לא הקרבת הלבונה בסוף השבוע אלא המוקד העיקרי: הייעודו העיקרי - להניח אותו בפני השם. בזיכין לא מייצגים את לחם הפנים.
 שאלה: האם שמן ניתן להקריב?
קיום המנורה: לא להקריב את השמן. צריך שהשמן יישרף. יש מחלוקת מעניינת: שלמה המלך ע"ה בנה 10 שולחנות ו10 מנורות. מה זה? יש מחלוקת תנאים, האם הוא הקריב על כולם או רק על שולחן של משה?
מדרש: שלמה המלך ע"ה היה מקריב קודם  על שולחן של משה ואחרי כן על שאר השולחנות.
תפארת המקדש : אם זה דבר לתפארת ניתן לדבר על הריבוי. 
יש סתירה בין תוספות במנחות: השמן של מנורה צריך קידוש לפני כן ותוספות שואלים למה? זה דיון ארוך באחרונים.
הרב המליץ על ספרים, שעוסקים במסכת זבחים:
1) הרב אילן,"כנסת ראשונים".
2) "מקדש דוד"
3) שיעורי הגיר"ז
4) שיעורי גריה"מ פיינשטיין
5)  שיעורי מו"ר הרה"ג אהרן ליכטנשטיין שליט"א
12-55 -השיעור של הרב שלום ברגר.
גיסתו ייסדה וארגנה את השיעור בדף היומי באלון שבות והוא ממלא מקום. הרב ברגר גם מתרגם את הגמרא (מהדורת שטיינזלץ) לאנגלית. הוא מוציא כל יום במשך 5 שנים מאמר קטן על הדף דרך מוסדות הרב שטיינזלץ. הוא מוציא מאמרי רקע . בעבר הוא לימד במדרשת "ברוריה".
האם יש חשיבות לעבור על על מילה ומילה ולגמור את הדף או ללמוד חלק אך בצורה עיונית?
· יש מבט על כמה עניינים בדף שמושכים זה יכול לעזור לחווית הלימוד 
· נאמרו שבחים לרב שטיינזלץ, שהביא איורים במהדורתו לעומת מסכתות מבוארות נוספות, שלא מאוירות.
הרב ברגר דיבר על שיטות הוראת הגמרא ואפשרות של התמודדות עם דפי גמרא קשים. נאמר, כי הרב מאיר שפירא לא היה הראשון, שהעלה רעיון על לימוד דף ביום. בכלל יש ללמוד מספר משניות או פרקים כל יום כדי שיהיה סדר. החידוש של הרב שפירא התבטא בכך, שהוא  רצה, שכל היהודים בעולם ילמדו אותו הדף כל יום וישוחחו עליו. הוא רצה, שתלמידי ישיבות ידברו על אותו הדף עם החברים או עם יהודים אחרים, שרוצים לדבר בלימוד תורה במקום לדבר על פוליטיקה, לשון הרע ולנהל שיחות בעלמא.
לאחר המבוא הזה המשתתפות נתבקשו לענות על השאלה למה התלמידות באות   לשיעור?  הרי אם אדם מגיע לשיעור דף יומי זה  סימן, שמגידי/ות  השיעור יכולים/ות  לענות על הצרכים שלו. נשמעו תשובות רבות ומגוונות כגון: נשים שמלמדות גמרא מרגישות, שיש ייחוד בשיעורי נשים על דף היומי, בפרט במדרשת מת"ן (בה נערך יום העיון) וזה דבר מהותי, זאת הרגשה של אחדות, תחושה של הנאה רוחנית וחשיבות עצם הלימוד. ההתמדה מעבר לכמה מסכתות- זוהי הנאה מהמסכת וגם מהמידע. יש סיום מסכת: אישה, הלומדת גמרא מרגישה התרוממות רוח מעצם הידיעה, שהיא סיימה כמה מסכתות  (או סדר שלם, או כמה סדרים, או שהיא מתקרבת לסיום הש"ס!). יש מקום להרגשת הבקיאות, שמצטברת במהלך לימוד. (נשים שאלו על פסקי הרמב"ם בגמרא). לאחר שהרב השיב נמשך הדיון באופן הבא:
ירדנה, האחראית על הכנס אמרה, שנשים רוכשות אוצר של מושגים כשם שבחורי ישיבה צוברים ידע מהלימוד של רוב המסכתות, במיוחד מסדר קודשים, שמהווה חשיבות יתירה. כמו כן נשים צוברות ידע בתנ"ך. יש כאן לימוד מאד רציני. יש חבורה שתומכת. יש נשים מלמדות, שהן מורות במקצוען. יש תחרות בין מגידות השיעור: מי תזכה ללמד ביום זה או אחר: מתרחש דבר מדהים, יש רמה גבוהה של השיעור הדף היומי, המתקיים ב"ה במדרשה. בעזרת הדף היומי נשים מגיעות ללימוד מקיף: פ"ש, הלכה, תורה ודברים אינטלקטואליים.  גם נוצר "קשר" עם הדף עד כדי כך, שהנשים לא יכולות לחיות בלי לימוד דף גמרא ביום ומרגישות צימאון אמיתי לגמרא!  נשמעו גם חוות דעת של נשים לגבי שיטות ביאור נהיר ונגיש לתלמידות. נאמר, כי חשוב לקרוא כל מילה בגמרא ולהבין את הלשון והמילים, שבאות משפות אחרות.
בסוף השיעור ייצגתי את הפורטל הדף היומי, שתורם באופן מהותי הן לציבור הלומדים והן למגידי השיעור. אמרתי, שהאתר מתנהל ללא מטרת רווח ופועל על ידי המתנדבים לשם שמים על מנת לזכות את הרבים! תיארתי את כלי העזר הרבים, המרוכזים באתר וסיפרתי על שני הפורומים: הפורום על הדף, בו גולשים באופן תמידי מומחים בגמרא - תלמידי חכמים אמיתיים, יראי שמים, שנותנים במהירה תשובה מקיפה, עניינית ועמוקה לשאלות בנוגע לכל סוגיא. סיפרתי על הפורום ללשון בדף היומי, בו מפורשים מאמרי לשון בעברית ובארמית, העשויים לעניין וליידע את ציבור הלומדים.

